Bonderøven

Bonderøven er en dansk dokusåpe som har gått på DR siden 2008. 

Kastaniegården på Djursland danner ramme om serien, som følger gårdbruker Frank Ladegaard Erichsen i hans drøm om å bli selvforsynende. Erichsen drømmer nemlig om å leve et enklere liv sammen med sin kjæreste Theresa og deres lille sønn, Johan. I den ånd gjøres alle ting, så vidt mulig, på gammeldags vis med redskaper han selv kan reparere når de går i stykker og hjelpemidler som skal trekkes med hest.

Bonderøven ble vist første gang 23. mars 2008 og hvert program har en lengde på en halv time. Sesongene har et varierende antall episoder, hvorav første sesong er utgitt på DVD.

Serien sendes i Norge på NRK1 under navnet Det gode bondeliv, i Sverige på SVT under navnet 100 procent bonde og i Finland på Yle FST5 under navnet Tanskalainen maajussi.

 Eksterne lenker 



Kategori:Danske dokumentarserier
Kategori:Dokusåper
Kategori:TV-produksjoner på DR
Kategori:Danske TV-produksjoner fra 2000-årene
Kategori:Danske TV-produksjoner fra 2010-årene
Kategori:Danske TV-produksjoner fra 2020-årene